
HULANDA KIER 
STRAF ARUBA 
COBRANDO 
DOBEL INTEREST 


Trabou duro di team HOH ‘behind the scenes’ 
ta duna su fruto 


HOH cu update tocante e situacion 
na policlinica ginecologia 


PUEBLO DI ARUBA TA Parlamentario Hulandes 
CORDIALMENTE INVITA PA BIN Peter Nicolai a contridici POLIS BAO 
APOYA SELECCION DI ARUBA DEN 


CONCACAF NATIONS LEAGUE aprano IN FLU ENCIA 
DI ALCOHOL 
A WORDO 
CONDENA PA 
HUEZ 


Hulanda tin 
tur control 
riba finansas 
di Aruba, 
pakico 
mester mas? 

Parlamentario Hulandes Peter Nicolai a contridici van Huffelen: 


Hulanda tin tur control riba finansas di 
Aruba, pakico mester mas? 


Segun parlamentario Nicolai di Eerste kamber na Hulanda, 
Aruba simplemente tin un regulacion legal cu ta contempla 
supervision financiero cu ta CAFT. 


Den realidad ora bo wak esey, e ta bay bastante leuw. Pasobra 
ta aya e pais autonomo Aruba ta duna ta duna Hulanda 
"vinger in de pap", esta control cu Hulanda ta desea. 


Pasobra si bo wak e acuerdo ey pa LAFT, bo ta mira cu 
e gobierno hulandes por nombra e presidente di CAFT, 
caminda Hulanda tin e dede mas grandi den papa y cu 
Hulanda tambe por nombra un miembro. Basicamente dos 
di e tres miembronan. 


A hasi pregunta tocante esey awor y a confirma cu e ta 
funcciona ainda. E regulacion legal ta sigui funcciona y 
si mi wak artíkel 14 di e LAFT, e prome parafo ta unda e 
colegio ta haci su analisis y den parafo 3 por lesa cu Gobierno 
di Aruba mester tene na cuenta e conseho ey. 


AWE TA BO CHENS DI GANA 800 MIL FLORIN CU LOTTO 
5 SORTEO TA AWE NOCHI 


— 11 di october, 2023: Diasabra 
ultimo Lotto 5 no a conoce ningun 
ganado cu ta pone e jackpot pa awe 
diaranson tin e suma di 800 mil 
florin. Lotto 5 ta costa solamente 
4 florin y bo por combina bo 5 
numbernan for di 01 te cu 35, si 
bo no sa cua numbernan pa kies, 
bo ta puntra bo rebendedor pa un 
loco y asina bo ta den wega pa bira 
e feliz ganado(ra) di e jackpot di 
800 mil florin cu Lotto 5. 


Sorteo di Lotto 5 ta hunga awe 
diaranson pa 7.45PM y por 
cumpra boticket na bo rebendedor 
faborito of riba Lotto Online te cu 
7.30PM. 

Lotto, E Loteria di Aruba tin 
diferente wega, Catochi, Big 4, 
1-OFF, Zodiac, Wega di Number 
di Korsou di Lotto, Lucky 3, 
Multi-X, Lotto di Dia, Lotto 5, 
Mini Mega y cu su Mega Plus y 
e diferente weganan di Raspa y 
Gana y Instacash. 

Tambe lo por hunga Lotto Online 
door di bishita: www.lottoaruba. 


com pa por registra. Cumprando organisa loteria, cambia bida disu di donacionnan na e comision di 
Lotto bo ta contribui na deporte hungadonan y na mes momento subsidio. 
riba nos isla. E meta ta pa  invertiden deporte local pa medio 


Diarazon 11 October 2023 

CONOCIDO BALUARTE DI CULTURA 
HARRY CROES A FAYECE 


Diamars mainta a drenta e 
informe cu Harry Croes a 
fayece. Harry ta un homber 
di pueblo cu masha hopi 
contacto y bon conoci tur 
parti. 


Harry ta conoci den mundo 
deportivo cono refree di 
futbol y boxeo. A traha 
hopi aña na Diario den tur 
funccion, di fotograaf te cu 
redactor. 


Despues a traha hopi 


aña na Radio Top 95 fm, 
treciendo noticia den ora 
di merdia. 


Harry desde hoben a 
envolve su mes y su famia 
den festival di Dande y na 
dado momento a rescata 
e festival y a keda lucha 
cune te awe. 


Un gran persona, stima 
cultura. 


No por lubida cu e tabata 


serca di Betico Croes dfm 
y tabata den fila di lucha 
pa Status Aparte. 


Tabata un persona cu 
tabata hopi serca tambe di 
ex promer minister Nelson 
Oduber y tabata contribui 
na Partido MEP. 


Solo ta extende 
condolencia na su esposa 
Ligia y na tur su yiunan y 
demas famianan. 


Miembro di Eerste kamer tabata critico riba Van Huffelen: 


SEGUN PROFESSOR MR. PETER NICOLAI; HULANDA KIER 
STRAF ARUBA COBRANDO DUBBEL INTEREST 


Diamars ultimo durante un debate 
den Eerstekamer, Miembro di 
e kamber Hulandes, professor 
Peter Nicolai di PvdA tabata hopi 
fuerte riba e actitud di Gobierno 
Hulandes y Secretario di Estado 
Van Huffelen. 


El'a bisa cu Hulanda kier straf 
Aruba, enbes di yuda Aruba cu 
un interes faborabel di 3%, dor 
di pone condicion di Rijkswet pa 
supervision. 


Ela bisa: Estado Hulandes por 
cobra alrededor di 3% di interes. 
Aruba a puntra Hulanda: Bo bo 
por yuda nos, pa refinancia na 3% 


di 


? Esey ta posibel riba su mes, pero 
kiko nos ta mira? De hecho Aruba 
ta wordo castiga! Den e sentido ku 
e mester paga dobel interes di 6% y 
asina e ta wordo castiga. Asina mi 
ta mir'e, professor Peter Nicolai di 
Eerste kamer a bisa. 


Ta castiga Aruba, pasobra 
enrealidad gobierno Hulandes ta 
bisa nos lo ofrece solamente e 3% 
ey si e ta dispuesto pa acepta un ley 
nacional di supervision rijskwet. 


Segun Nicolai, un ley di rijkswet 
di e tipo aki ta e punto di partida 
di statuut, pa cual nos ta papiando 
di paisnan, corecto? 


No solamente pais cu ta ricibi 
prestamo, pero nos ta papiando 
di un famia real hunto cu nan 
unda realmente mester yuda nan, 
Nicolai a bisa. 


"E Ruman Hòmber Mas grandi 


a bisa cu ta bon, anto nos ta bay 
yuda" Pero den e caso aki e ruman 
homber grandi ta bisa: Nos ta 
yuda, pero si bo cambia bo ley" y 
esey ta den desacuerdo cu statuut 
y autonomia di e pais. 


Cuminsando cu 4 florin, bo por gana e suma grandi aki 


sorteo ta awe nochi 7:45 pm 


btenibel na cualkier rebendedo di Lotto. 


ES 

Dialuna 9 October 2023 


Minister Rocco Tjon: 


CUERPO POLICIAL A INICIA CU E CURSO DI 
‘VOORTGEZET RIJOPLEIDING’ 


- Recientemente, a bishita 
scol di polis pa asina 
presencia e inicio di un 
otro curso, pa loke ta trata 


Cuerpo Policial. 
Minister di Husticia y 
Asuntonan Social sr. 
Rocco Tjon, e bunita di 
esaki ta, cu e personal 
di Cuerpo Policial mes a 


Segun 


pidi pa e curso aki, esta 
e voortgezet rijopleing. E 
curso aki ta wordo brinda 
door di un compania 
certfica for di Hulanda, cu 
a duna e mesun training 
aki na henter e Cuerpo di 
Ambulance, pa asina nan 
por tin miho recursonan, 
mirando tambe e fleta 


nobo di vehiculonan cu ta 
bay bin. 


Na prome luga, ta 
importante pa menciona 
cu e curso aki ta di suma 
importancia pa e propio 
siguridad di e personal. 
Manera ta conoci, 
Ministerio di Husticia 
y Asuntonan Social ta 
maneha e presupuesto pa 
loke ta Cuerpo Policial, 
pero banda di esaki ta haci 
bishitanan tambe na tur 
e diferente warda di Polis 
na inicio di cada aña, pa 
asina por scucha for di e 


personal mes, kico ta loke 
nan kier y mester pa nan 
por eherce nan trabou 
mucho mas miho. 


Pues, e 
rijopleiding ta un di e 
cursonan cu a bin como 
resultado di e bishitanan 
cu a haci na e diferente 
warda, caminda a scucha 
y asina brinda e debido 
atencion na e coleganan. 

Asina por bisa cu 30 
Agente Policial, di 
diferente districto, como 
tambe recherchedienst lo 
bay tuma parti na e curso 


voortgezet 


aki, pa asina despues nan 
mes por tuma esaki over 
y sigui educa y brinda e 
conocemento na e resto 
di personal di Cuerpo 
Policial. 


E mandatario a indica di ta 
sumamente satisfecho cu e 
acogida di e curso, como 
tambe e interes di Cuerpo 
Policial mes pa cu e curso. 


Asina por bisa cu Gobierno 
di Aruba lo sigui inverti 
den recursonan pa e 
desaroyo di e personal. 


Cambio den prijs di productonan 
petrolero 11 october 2023 


Minister di Asuntonan Economico, Comunicacion y 
Desaroyo Sostenibel ta anuncia e prijsnan nobo di benta di 
combustibel entrante 11 october 2023: 


238.0 
Gasoline unleaded-premium : 277,9 cen p/ltr. (- 5,8 
cen) 
Diesel LS : 260,8 cen p/Itr. (+ 9,1 cen) + 9.1 ct/ltr + 3.6 ct/ltr 
Kerosin : 238,0 cen p/Itr. (+ 3,6 cen) 


E prijsnan ta inclui BBO/BAZV/BAVP 


Kerosine 

AHATA: September tabata mas productivo 
na 2023 cu na 2022 


AHATA Occupancy 


AHATA Revenue Per Available Room 


Month Overview 


September 2023 


D1921.67 


% change 2023 vs. 2022 


4,0% 


RevPAR in September over the years 


AHATA Occupancy Yearly Overview 


OCC over the years 


, Aruba — 10 October: Aruba Hotel 
8z Tourism Association (AHATA) 
ta acumula e cifranan di ocupacion 
y prijs di hotelnan tur luna y 
CEO di AHATA, Tisa LaSorte, 
ta anuncia cu na September e 
patronchi a continua cu RevPAR a 
crece pa motibo di prijs mas halto 
di camber cu menos ocupacion 
compara cu resultado historico. 


SEPTEMBER 2023: 


. Ocupacion: E grado di 
ocupacion tabata 71%; cual ta casi 
mescos cu grado di ocupacion na 
September 2022 y 9% menos cu 
2019. 

. ADR: E balor averahe 
di cada camber bendi tabata 
$268.48; un aumento di 5% 
compara cu September 2022. 

a RevPAR: E entrada averahe 
pa tur camber disponibel tabata 


Month Overview 


september 2023 | 


71% 


% change 2023 vs. 2022 


-0,7% | 


OCC in September over the years 


78.3% 


$191.69 cual ta 4% mas cu na 2022 
y 16% mas cu na 2019. RevPAR ta e 
indicador di e resultado financiero 
prome cu desconta gastonan 
operacional y impuesto. 


JANUARI — SEPTEMBER 2023: 


. Ocupacion: E ocupacion 
averahe di prome 9 luna tabata 
78%; un aumento di 6% compara 
cu e mesun temporada na 2022. 
(Nota: Den prome kwartaal di 
2022 Aruba su turismo tabatin 
efecto di COVID). 

> ADR: E balor averahe 
di cada camber bendi tabata 
$343.34; cual ta 13% mas cu 
mesun temporada na 2022. 

. RevPAR: E averahe di 
prome 9 luna tabata $267.16; 
19% mas compara cu e mesun 
temporada na 2022. 
PROYECCION: 


Proyeccion actual pa ocupacion 
averahe di hotel pa October ta 73%, 
November ta 77%, y December 
ta 79%. E expectativa pa ful aña 
2023 su ocupacion ta 78%, cual 
ta representa un reduccion di 7% 
compara cu e averahe di aña 2019. 
TIMESHARE: 


Ocupacion na propiedadnan 
Timeshare tabata 78% na 
September 2023. 


Hotel miembro di AHATA: 
Amsterdam Manor Beach Resort, 
Barcelò Aruba, Boardwalk 
Boutique Hotel, Brickell Bay 
Beach Club, Bucuti & Tara Beach 
Resort, Courtyard by Marriott, 
Divi € Tamarijn All-Inclusive, 
Eagle Aruba Resort, Embassy 
Suites by Hilton Aruba, Holiday 
Inn Resort Aruba, Hyatt Regency 
Aruba, Hyatt Place Aruba Airport, 
Manchebo Beach Resort, Marriott 
Aruba & Stellaris Casino, Ocean 
Z Hotel, Paradera Park, Radisson 
Blu Aruba, Rehoboth Peaceland 
Boutique Hotel, Renaissance 
Wind Creek Aruba Resort, The 
Ritz-Carlton Aruba, RIU Palace 
Aruba, RIU Palace Antillas y Talk 
of the Town Hotel. 


Timeshare miembro di AHATA: 
Divi Aruba Phoenix, Divi Dutch 
Village, Divi Village Golf, La 
Cabana, Marriott Ocean Club, 
Marriott Surf Club, The Mill 
Resort. 

Vacation rental miembro di 
AHATA: Aramis Real Estate, 
Aruba's Life Vacation Residences, 


Casiola Aruba, Cobalt Blue 
Residences, Ford Property 
Management, Turibana Plaza, 


Santa Lucia Landhuis, Russo Real 
Estate. 

Minister Rocco Tjon: 


9 DI OKTOBER A CELEBRA DIA DI BOMBERO 


piso 


r 


Minister di 
Husticia y  Asuntonan 
Social sr. Rocco Tjon, 
tawata presenta na Post 
Oscar pa asina celebra 


Dialuna, 


dia di Bombero, hunto cu 


personal di brandweer. 
Un momento agradabel 
caminda hunto, den 
union, a para keto riba e 


importancia di e trabou cu 
nos bomberonan ta eherce. 


Minister Tjon a desea tur 
presente y henter e Cuerpo 
di Bombero un pabien, 
y a gradici nan pa nan 
trabou incansabel. Un di 
e pilarnan di Aruba su 
economia ta turismo, y sin 
Cuerpo di Bombero, Aruba 
su turismo no por florece. 


Durante e mainta aki, 
a reflexiona riba kico 
tur a wordo haci pa e 


cuerpo den e ultimo dos 
afianan. Caminda banda 
di e presupuesto a aloca 
7 miyon florin adicional 
pa asina por adkiri truck 
nobo y tur "persoonlijke 
uitrusting" pa e personal, 
manera bluspakken, 
aparato di oxigeno, 
uniform, handschoen y 
boots. 


Banda di esaki a splica 
tambe cu e inversionnan 
aki lo sigui, caminda otro 
luna tres truck nobo lo 


ta yegando Aruba. Den 
presupuesto 2024 a tene 
cuenta pa adkiri pa prome 
bes un "ladderwagen" y 
tambe lo sigui cu diferente 
opleidingen. 


Otro luna e klas nobo lo 
inicia pa asina reenforsa e 
cuerpo y pa hunto nan por 
sigui brinda siguridad pa 
Aruba. Gobierno di Aruba 
ta orguyoso di e trabou cu 
e cuerpo aki ta eherce. 


Queen en King Zomercarnaval a bishita Arubahuis 


Den Haag — E Queen di Zomercarnaval 2023 
Sharicia Hasham y King di Zomercarnaval 
2023 Orwin Gomes a haci un bishita di cortesia 


na Minister Plenipotenciario mr. Ady Thijsen. 


Tanto Hasham y Gomes como Queen y King 
tabata tin e honor pa a habri e parada di 
Zomercarnaval 29 di Juli ultimo. Nan a bisa 
cu esaki tabata un experencia inolvidabel, 
principalmente cu nan a haya hopi apoyo, 
specialmente di e comunidad Arubiano banda 
di e ruta. Cu hopi orguyo nan a representa 
Aruba den e Zomercarnaval di Rotterdam. 
Esaki tambe tabata palabranan di Minister 
Thijsen na Sharicia y Orwin cu nan a mustra di 
ta un digno representante di Aruba y tambe di 
Aruba su carnaval. 


Como aprecio Minister Thijsen a entrega na 
Sharicia y Orwin un regalo como gradicimento 
y tambe como recuerdo di nan nan bishita na 
Arubahuis. 


Nota pa redaccion: E potretnan ta cortesia di 
Arubahuis 

Trabou duro di team HOH ‘behind the scenes’ ta duna su fruto 


HOH cu update tocante e situacion na 


Despues di algun luna di trabou 
duro di team di Hospital, Hunta 
di Directiva ta contento di por 
informa comunidad di Aruba 
encuanto e ultimo desaroyonan 
positivo pa loke ta empleo na 
policlinica ginecologia. Na prome 
luga nos kier gradici comunidad 
pa e pasenshi y mas ainda tambe 
gradici e team na policlinica 
ginecologia pa nan dedicacion y 
mas ainda pa haci nan maximo 
esfuerso durante temponan dificil. 


Un paar di luna pasa Horacio 
Oduber Hospital (HOH) a saca 
informacion tocante e tempo di 
espera cu lo por ta mas largo y 
tambe e cambionan di dokter na 
policlinica ginecologia. A informa 
comunidad tocante e situacion 
actual y a haci un peticion 
pidiendo comprension y pasenshi 
di parti di pashentnan, publico 
y tambe empleadonan. Motibo 
tras di esaki tabata e presion 
halto cu tabatin riba e cantidad di 
ginecologonan. Algun a dicidi pa 
un cambio di carera pa motibonan 
personal. Na mes momento 
tabatin discusion andando cu AZV 
tocante e cantidad necesario di 
ginecologo cu a haci e situacion 
uno cu mas reto ainda. A baha di 


policlinica ginecologia 


siete pa cinco ginecologo. Per nos 
ta contento cu recientemente a 
cera acuerdo cu AZV pa por tin 6 
ginecologo contrata pa hospital y 
kizas den futuro cercano por bolbe 
tin siete ginecologo den servicio 
na hospital. 


Vacatura y substitucion 

Manera ta conoci pa algun tempo 
caba, tin mundialmente scarcedad 
pa loke ta personal medico y 
specialista. E departamento di 
recruitment a traha hopi duro 
pa logra haya reemplasante cu ta 
cumpli cu nos cualificacionnan. 
Nos ta contento di informa cu 
desde luna di november team di 
policlinica ginecologia ta yama 
bonbini na Dr. Femke Siemonsma 
y na januari 2024 na Dr. Sofie 
Hamers y Dr. Dominque Bos. 
Ademas, Dr. Sietske Althuisius 
cu a caba di baha cu pensioen lo 
regresa pa reforsa e team pa un 
aña mas. 


Mientrastanto Dr. Daphne 
Moreta (presidente di e grupo) 
conhuntamente cu Dr. Alejandro 
Garcia ta sigura e continuidad 
di e grupo di ginecologia. 
Adicionalmente, Dr. Babet Latour 
lo tey te cu fin di november 


_——"r=rr reo 


prome cu e bay pa su reto nobo 
na Hulanda. E vacaturanan 
vacante lo keda wordo yena 
temporalmente pa asina tin seis 
specialista continuamente ta 
brinda cuido. Specialistanan cu lo 
tey temporalmente pa reenforsa 
ta: Dr. Marcela Realpe, Dr. 
Frank Ho-Kang-You, Dr Gunilla 
Kleiverda y Dr. Soerin Mahadew 


Gratitud 

Nos ta hacienda nos maximo 
esfuerso pa garantisa cuido pa 
nos pashentnan y pa trece balans 
bek na e grupo di ginecologia. No 
solamente pa cumpli cu e vision di 
nos organisacion cu ta ‘accessible 
healthcare for everyone without 
compromising on quality”, pero 
tambe pa provee un luga placentero 
di trabou pa nos empleadonan. 


—- ——- --- 


Durante e proximo lunanan nos lo 
sigui taha duro pa reduci e tempo 
di espera pa un afspraak pa un 
cantidad di dia cu ta aceptabel. 
Tene na cuenta cu semper lo 
tin un cierto tempo di espera y 
compara cu otro pais, tempo di 
espera na Aruba generalmente ta 
bastante aceptabel. Sin embargo 
ta comprendibel cu ora bo ta 
malo bo kier wordo atendi pa un 
dokter mas lihe cu ta posibel. 
Ta importante pa menciona 
cu urgencianan semper ta y a 
wordo atendi inmediatamente. 
Un bes mas, Hunta di Directiva 
ta agradecido y ta aprecia tur 
empleado y pashent pa nan 
pasenshi y encarecidamente ta pidi 
pa continua di tin respet mutuo pa 
e circunstancianan actual. 


POLIS BAO INFLUENCIA DI ALCOHOL A WORDO 
CONDENA PA HUEZ 


OPENBAAR 
MINISTERIE 
AR UBA 


Corte den prome instancia a dicta 
siman pasa den e caso penal contra 
e sospechoso K.A.P., kende a causa 
un accidente di trafico riba 19 di 
augustus 2023 na Bakval. 


P., kende ta un agente policial, 
tabata core sin rijbewijs valido y 
tabata bao influencia di alcohol. 


Huez di trafico a condenele pa 


un multa di 1.250 florin y un 
prohibicion condicional pa stuur 
auto di siete luna cu un tempo di 
prueba di dos aña. 


Si e sospechoso no paga e multa 
na tempo, e tin cu sinta 25 dia di 
detencion. Ademas huez a condene 
pa sigui e curso obligatorio di 
alcohol den trafico 


À A 

MINISTER ENDY CROES A AFECTUA E APERTURA DI E 


DI TRES (3) EDICION DI BASEBALL IN PARADISE 
Un apertura colorido na unda mandatario di Deporte 


alansa e prome bala 


: Dialuna anochi, den un 
Joe Laveist Sport Park 
yena di fanatico a tuma 
luga e gran apertura di e di 
tres (3) edicion di Baseball 
in Paradise. E campeonato 


di Baseball in Paradise 
ta organisa pa Future 
Star Baseball Academy. E 
campeonato ta tuma luga 
di 9 pa 14 di october den 
diferente stadion rond 
di Aruba. Alrededor di 
700 hungado y 38 ekipo 
di, entre otro, Boneiro, 
Curaçao, Hulanda, Mexico 
y Aruba ta batayando den 
e tremendo campeonato 
aki. Un total di 130 wega 
ta wordo hunga den e 
siman aki den e siguiente 
categorianan: U12, U14, 
U16 y U19. E weganan ta 
tuma luga na, entre otro, 
Joe Laveist Sport Park, 
Duracell Ballpark (Dragon 
Hitters Ballpark), Xander 
Bogaerts Ballpark, Crismo 
Angela y Nadi Croes 
Ballpark y Centro Bario 
Noord. Durante e bunita 
y colorido ceremonia di 
apertura di Baseball in 
Paradise Minister Endy 
Croes tabata presente y a 
hiba palabra na e ocasion 
aki pa desea e hungadonan 
exito. Ministerio di 
Deporte ta sostene e 
proyecto aki pa tres aña 


consecutivo. 


Minister Endy Croes a 
enfatisa cu e vision di 
Gobierno di Aruba ta pa 
promove ‘sport tourism’ y 
esaki ta un forma na unda 
cu organisadonan mes 
ta bin cu e iniciativa pa 
organisa un campeonato 
di e magnitud aki y ta 
trece riba 700 persona 
entre hungado, mayor y 
nan famia Aruba. Durante 
nan estadia na Aruba, nan 
ta hospeda na hotel, huur 
auto y bishita diferente 
sitio rond di Aruba y esaki 
ta duna contribucion na e 
vision di Gabinete Wever — 
Croes II. 

Ta di aprecia cu un publico 
grandi a presenta pa 
apoya nos beisbolistanan. 
Nos atletanan a gosa 
masha hopi y riba ritmo 
di brassband a clausura 


e ceremonia di apertura. 
Mandatario di Deporte 
ta gradici organisado 
Sr. Shurty Tremus, Sra. 
Nenny Kamperveen y e 
organisacion di Future 
Star Baseball Academy 
tanto na Hulanda como na 
Aruba. Tambe, Minister 
Endy Croes ta gradici tur 
stakeholder entre otro, 
ATA, Lotto pa Deporte cu 
a haci e campeonato aki 
posibel. 


Concluyendo, Minister 
Endy Croes ta invita 
henter e Pueblo di Aruba 
pa duna apoyo y sosten 
na e hobennan durante 
e siman aki. Masha 
pabien na e organisado 
cu un bunita show di 
apertura y hopi exito na 
e atletanan! Cu deseo, 
disciplina, dedicacion y 


determinacion ta logra. 


SH 


Minister Endy Croes: 
PUEBLO DI ARUBA TA CORDIALMENTE INVITA PA BIN APOYA SELECCION 
DI ARUBA DEN CONCACAF NATIONS LEAGUE NA COMPLEHO DEPORTIVO 
GUILLERMO PROSPERO TRINIDAD NA DAKOTA 

Diasabra, 14 october 2023, 
3 or di atardi, Aruba ta 
enfrenta Virgin Islands na 
cas. 


ORANJESTAD: 
Dialuna ultimo, durante 


Conferencia di Prensa 
di Gobierno di Aruba, 
Minister di Ensefiansa 


y Deporte Endy Croes a 
anuncia cu despues di 
shete (7) afia Seleccion di 
Aruba por hunga su “home 
games” na Aruba. Manera 


ta conoci, Compleho 
Deportivo Guillermo 
Prospero Trinidad na 


Dakota ta den proceso di 
renobacion. 


Desde afia 2016, e stadion 
tabata desaproba pa FIFA 
y Aruba no por a hunga 
weganan clasificatorio 
na cas y mester a bay den 
exterior pa haci esaki. 
Minister Endy Croes a 
indica cu e stadion no ta 
cla ainda, pero FIFA a 
aproba e yerbe artificial y 
a haci algun excepcion pa 


Polis a detene chauffeur burachi cu a bay dal 
tras di auto na Sabana Liber 


Diadomingo anochi a drenta informe di un 
accidente cu hende herida dilanti Hoe Hin 
Supermarket na Sabana Liber, mesora a dirigi 
tanto polis como ambulans na e sitio. 


Na yegada di e patruya a bin compronde cu aki ta 
trata di un accidente unda cu un chauffeur burachi 
no a regula su velocidad ni a mantene distancia a 
bay dal tras di un Nissan March y a laga e chauffeur 
herida. Polis a nota cu e chauffeur ta burachi y a 
detene. Na yegada di e ambulans nan a atende e 
victima y a transporte pa hospital. 


e weganan clasificatorio 
di CONCACAF Nations 
League tuma luga na 
stadion Dakota despues 
di sheta (7) aña. Pues, e 
mandatario di Deporte 
ta invita Pueblo di Aruba 
pa bin apoya Seleccion 
Masculino di Aruba den 
CONCACAF Nations 
League, diasabra, 14 di 
october 2023 na Compleho 
Deportivo Guillermo 
Prospero Trinidad na 
Dakota, 3 or di atardi. 
Despues di shete (7) aña 
Aruba por bay disfruta y 
apoya Seleccion di Aruba 
na cas atrobe, den un 
stadioncutacumpliendo cu 
tur standard internacional 
pa FIFA. 


Pa finalisa, Minister Endy 
Croes ta desea Seleccion 
di Aruba hopi exito den 
CONCACAF Nations 
League. Cu disciplina, 
deseo, dedicacion y 
determinacion ta logra. 

Diasabra Dia 14 di Oktober 2023 lo tuma lugar 
un Eclipse Annular di Solo Saros 134 


Aruba Astro Research 
Int. asociacion nacional 
arubano di astronomia 
cu 31 Anja manehando y 
dirigiendo e tereno di as- 
tronomia aki na Aruba 
pa medio di su presidente 
Sr.Marcos Bislip den cali- 
dad como astronomo y 
representante oficial pa cu 
e tereno di astronomia aki 
na Aruba y director nacio- 
nal pa cu evento di eclipse 
solar y lunar y tur evento 
di astronomia general na 
Aruba y miembro di As- 
tronomical Leaque, IWGE 
International Working 
Group for Eclipses y parti 
di e team di NASA GSFC 
di Fred Espenak y di Pro- 
fessor Jay M.Pasachoff di 
Williams College Univer- 
sity y Hopkins Observato- 
ry ta informa na e comuni- 
dad di Aruba oficialmente 
cu Diasabra Dia 14 di Ok- 
tober 2023 lo tuma lugar 
un eclipse annular di solo 
saros 134 e di 44 miem- 
bro di e 71 famia Saros. 
Aruba mes lo experiencia 
un Eclipse Parcial di Solo 
di 70% hunto cu e parti 
nort di Venezuela y Guy- 
ana Ingles como tambe 
Suriname y French Gui- 
ana na e partinan mas 
panort. Mientras 
cu Cuba, Jamaica, Haiti, 
Republica Dominicana, 
Puerto Rico, Corsow, Bo- 
neiro, Isla di Margarita, 
Trinidad & Tobago ta 60% 
mas panort di Puerto Rico 
ta 50% di Eclipse Parcial. 
Ta bon pa menciona cu 
durante un Eclipse Annu- 
lar di Solo den su pasada 
conoce solamente 90%.E 
datanan ta di NASA GSFC 
di Fred Espenak y cu tur 
miembro di e Interna- 
tional Working Group for 
Eclipses ta usa esta Aru- 
ba Astro Research Int. 
como e instancia oficial y 
Sr.Marcos Bislip como e 
representante pa cu e tere- 
no di astronomia y eclipse 


solar aki na Aruba nom- 
bra pa gobierno y tambe 
como miembro di IWGE. 
E eclipse annular di solo 
su pasada mes ta inicia 
na Merca na Oregon sigi 
pa Dune City, pasa over 
di Newport, Crater lake 
National Park, sigi pa 
Umpqua y Fremont Na- 
tional Forest, Eugene, y 
Medford.Despues di pasa 
over di noordoost di Cali- 
fornia den Modoc Na- 
tional Forest e lo biaha pa 
Nevada pasa over di Black 
Rock Desert despues pa 
Utah sigi pa Arizona zuid- 
west di Colorado sigi pa 
New Mexico, Farmington, 
Albuquere, Santa Fe, Ro- 
swell y Carsblad despues 
drenta Texas, Midland, 
San Antonio y Corpus 
Cristi y drenta Golfo di 
Mexico, sigi pa e pennin- 
sula di Yucatan sigi pa 
Belize, Honduras, Nica- 
ragua, Costa Rica, Pan- 
ama pasa ariba Santiago 
y cerca di Panama City 
sigi despues pa Colom- 
bia y despues pa Brasil.E 
unico dos paisnan Sur 
Americano cu e pasada lo 
pasa ta Colombia y Brasil. 
Na Colombia e Eclipse lo 
pasa directamente ariba 
Pereira, Armenia, Cali, 
Ibague y Neiva na Brasil 
ta Amazonas te cu na Rio 
Grande do Norte prome cu 
e sombra di e luna drenta 
Oceano Atlantico y bai 
bek den espacio. 


FUNDACION VENERABLE 
JOSE GREGORIO HERNANDEZ 
TANKI LEENDERT 128 


Nobena na honor di Beato José Gregorio Hernández 


E luna aki, Fundacion Venerable José Gregorio Hernandez, lo celebra su nobena na 
honor di Beato José Gregorio Hernández, pa asina nos prepara nos mes pa su fiesta 
diahuebs 26 di october venidero, cu ta dia di su fecha natal. 


Nos fundacion ta preparando un nobena biblico y cada dia ta bay tin un diferente 
reflexion cu e intencion pa dia ey. 


E skema di e diferente dianan di e nobena ta manera ta sigui: 

E prome dia ta dedica na Mundo henter; Di dos dia ta dedica na nos Mayornan; Di tres 
dia ta dedica na nos Mucha- y Hobennan; Di cuatro dia ta dedica na Matrimonio ; Di 
cinco dia ta dedica na Iglesia, Papa y Clero; Di seis dia lo tin Rosario bibo y ta dedica na 
Esnan den necesidad; Di shete dia ta dedica na tur Dokter y Esnan cu ta traha den 
Salubridad; Di ocho dia ta dedica na nos Gobernantenan y Di nuebe dia ta dedica na tur 
Enfermo- y Adultonan Mayor. 


Riba e di nuebe y ultimo dia di e nobena, tur hende por bin cu un bela pa ofrece na nos 
dushi Mama Maria. 


Durante tur e dianan di e nobena, ta bay tin macuto na entrada di Sitio pa tur devoto por 
haci donacion di cumestibel pa esnan menos afortuna. 


Un y tur ta keda cordialmente invita pa bin participa na e nobena cu ta cuminsa diamars, 
dia 17 di october pa 7”or di anochi y lo sigui asina pa tur e nuebe dianan na nos Sitio di 
Oracion, situa na Tanki Leendert 128. E fiesta mes cu santa misa di Sanacion ta bay ta 
diahuebs, dia 26 di october pa 7”or di anochi. 

Comite OlimpicoArubano a firma un 
acuerdo cu Royal Aruba Aloe 


COA tin un partner nobo 
den Royal Aruba Aloe, un 
partner cu ta kere den nos 
proyecto y aspiracionnan. 
Diabierna anochi na e 
ceremonia di despedida, 
Comite Olimpico Aru- 
bano, COA a anuncia di- 
lanti tur presente cu nan 
tin un partner nobo den e 
compania Arubano, Royal 
Aruba Aloe. Secretaria 
General di COA, sr. Ni- 
cole Hoevertsz a expresa 
su gratitud riba e acuerdo 
nobo aki. E la splica “COA 
y Royal Aruba Aloe tabata 
tin basta tempo caba den 
combersacion cu otro, 
pero nos mester a wak 
prome kico tur nos tin en 
comun prome cu nos a 
yega asina leu. E balornan 
di tanto COA como Royal 
Aruba Aloe ta riba mesun 
linea. 

Royal Aruba Aloe no sola- 
mente lo sostene e atleta- 
nan di Comite Olimpico 
cu e parti financiero, pero 
tambe cu producto. Nicole 
mes ta hiba e productonan 


di Royal Aruba Aloe ora e 
biaha pa exterior pa duna 
como regalo y e hendenan 
ta masha agradecido mi- 
rando e calidad unico di 
e productonan. Na e We- 
ganan Panamericano lo 
otorga esaki como regalo 
na entre otro, e presidente 
di e Villa Panamericano, 
e presidente di Panam 
Sports, e presidente di IOC 
como tambe e invitadonan 
special algun di e pro- 
ductonan di Royal Aruba 
Aloe. Sperando asina cu 
otro compania por tuma e 
ehempel aki di un promo- 
cion unico den exterior pa 
nos atletanan y Aruba. 


Koos Veel di Royal Aruba 
Aloe ta masha contento cu 
e acuerdo firma cu COA 
pa awe nan por duna algo 
bek na comunidad. Royal 
Aruba Aloe ta un compa- 
nia netamente Arubano cu 
ta emplea alrededor di 150 
hende, nan productonan 
ta ser exporta pa 55 pais 
rond mundo y na 15.000 


Di Pueblo 


744-0444 


tienda na Merca por haya 
e productonan di Royal 
Aruba Aloe. 


Koos ta masha agradeci na 
e comunidad di Aruba pa 
nan sosten pa duna e aloe 
di Aruba e fama mundial. 
Y manera Koos a bisa den 
su ultimo frase; "E part- 
nership entre COA y Royal 
Aruba Aloe lo ta uno pa 
hopi aña". 


Bo por yudami door 


dia 


...scucha y test mi pronunciacion 
verbal 

...USa imagennan 

...n0 dunami demasiado instruccion 
pareu 

...comproba si mi a compronde e 
tarea corectamente 

...puntrami mas biaha con mi ta 


sifiando 


Asina e ta pa mi 


Y Mi no ta gusta lesa den klas 

Y Ta dificil pa mi cuminsa cu un 
tarea 

V Mi ta haya instruccion hopi 
biaha confuso 

Y Mi tin hopi biaha problema cu 
berguensa y miedo di faya 

Y Mi mester semper traha mas 
duro pa algo cu pa otronan por ta 
mas facil 


Pa mas informacion: 


Fundacion pro persona cu Dislexia 


Bo tabata sa cu... 
...dislexia ta hereditario? 
...ami ta un pensado creativo? 
...mi ta prefera di haci algo y no 
scirbi? 
...hopi biaha mi ta pensa den 
imagennan? 
...hopi empresario tin dislexia? 
...hopi biaha dislexia ta hunto cu 
ADHD of discalculia? 


Esaki no ta corecto 


...Mi no ta floho! 

...Mi no ta bobo! 

..+Mi no ta sin interes! 
...Dislexia no ta kita door di 
practica extra hopi. 


OCTOBER is 


AWARENESS 


e fundacionprodislexiaegmail.com 


O Fundacion Pro Persona cu Dislexia * (297) 566-0140 

ELMAR ta lidera: Prome compania den Caribe 
cu a instala e modelo di conexion di kabel di 60KV 
“Transition Joint Click-Fit” 


Den un paso cu ta señala 
e compromiso di ELMAR 
pa avansa su infrastruc- 
tura di electricidad, Aru- 
ba a logra un “milestone” 


remarcabel. ELMAR ta 
orguyoso di anuncia su 
posicion como e prome 
compania di distribucion 
di coriente den Caribe cua 
instala e “Transition Joint 
Click-Fit” na Onderstation 
Sabana Blanco, inaugu- 
rando un era nobo di con- 
exion di kabel di 60KV. 


E modelo di conexion 
“Transition Joint Click- 
Fit” ta un solucion revolu- 
cionario diseña pa facilita 
e conexion “seamless” di 
kabelnan di tension halto 
cu ta traha di diferente 
material. E modelo aki a 
atrea atencion amplio den 
e industria di electricidad 
mundialmente. Aruba, 
conoci pa su dedicacion na 
innovacion, awor ta para 
na e “forefront” di e tecno- 


logia aki den Caribe. 


E imagennan cu a capta e 
instalacion historico aki 
ta mustra e experticio di 
nos propio Glenn Has- 
sell, Monteur A di Under- 
ground Cables na ELMAR, 
trahando man den man cu 
e Team di Prysmian Hu- 
landa pa implementa e 
modelo aki; e conexion di 
kabel di azeta y kabel di 
kunststof. E contribucion 
di nos Team di Under- 
ground Services ta mustra 
e mentalidad colaborativo 
tras di e logro aki, mus- 
trando e compromiso di 
ELMAR pa stimula talen- 
to local den e industria di 
electricidad. 


Conexionnan tradicional 
di kabel ta implica e conex- 
ion di kabelnan di tension 
halto, generalmente traha 
di materialnan diferente, 
haciendo uzo di un com- 
binacion di hermentnan 


specialisa, tecnicanan, y 
materialnan. E proceso 
por ta “labor-intensive” 
y tuma hopi tempo. Solu- 
cionnan innovativo mane- 
ra "Click-Fit" ta mehora 
tanto confiabilidad como 
eficiencia den conexion di 
kabelnan di 60KV. 


Mientras ELMAR ta 
lidera den e instalacion di 
e modelo aki di conexion 
di kabel di 60KV, tin un 
reto unico cu ta bay mas 
a leu di e aspecto tecnico. 
E espacio di instalacion 
mester keda liber di vocht 
y stof durante henter e 
proceso di conexion di ka- 
belnan di 60KV. Pa cumpli 
cu e rekesito aki, ELMAR 
mester isola e area di in- 
stalacion cu tent y airco 
24/7 te ora cu finalisa e 
trabou. Esaki ta mustra e 
cuido meticuloso y presi- 
cion necesario pa tecno- 
logia “cutting-edge” pros- 
pera den e clima unico di 
Aruba. 


Mientras nos isla ta sigui 
crece, e confiabilidad di 
Aruba su grid elctrico ta 
bira cada dia mas vital. E 
beneficio di e tecnologia 
innovativo aki; e aspecto 
di “Click-Fit” ta un “asset” 
crucial pa e infrastructura 


di electricidad na Aruba, 
debi na su e capacidad 
pa reduci tempo y costo 
di instalacion, y e disefio 
uniforma ta sigura con- 
sistencia mientras e com- 
ponentenan “factory-test- 
ed” ta garantisa calidad 
y prestacion na e nivel di 
mas halto. 


E adoptacion di ELMAR 
pa e modelo di conexion 
di kabelnan 60KV "Tran- 
sition Joint Click-Fit" 


na Onderstation Sabana 
Blanco ta un testimonio di 
e vision di nos compania 
pa e futuro di energia di 
Aruba. 

Tuma un paso importante 
pa sigura un suministro di 
energia resiliente pa nos 
isla door di implementa 
tecnologianan “cutting- 
edge”. 


Pa mas informacion riba e 
modelo “Click-Fit”, bishi- 
ta: www.click-fit.org. 

ARUBA ONE HAPPY ISLAND LIONS CLUB Y FRIENDS OF LIONS CU OTRO 
EXITOSO PROYECTO TAYO RIBA MESA PA FAMIANAN DEN NECESIDAD 
Masha danki na tur instancia y persona cu a coopera! 


Diasabra dia 30 di sep- 
tember ultimo nos organi- 
sacion Aruba One Happy 
Island Lions Club hunto 
cu Friends of Lions a or- 
ganisa e proyecto “Tayo 
riba Mesa”, edicion nr. 2. 
Esaki ta den cuadro di e 


programa di Lions Inter- 
national “Hunger Relief”, 
cual ta un actividad di 
servicio cu cooperacion 
di Friends of Lions pa 
yuda un cantidad grandi 
di famia den necesidad. 
Danki na e cooperacion 


EX PRONOSTICO DI TEMPO 


VALIDO TE DIARAZON 11 DI OCTOBER 2023, 
18:00 ORA 


TEMPO: 

AWE TARDI Y AWE NOCHI: LEVEMENTE TE 
PARCIALMENTE NUBLA Y GENERALMENTE 
SECO 
DEN MARDUGA Y MAYAN: PARCIALMENTE 
NUBLA CU UN AWACERO BREVE 


TEMPERATURA MAXIMO 33 GRADO CELSIUS 
TEMPERATURA MINIMO 27 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 34 PA 45 GRADO CEL- 
SIUS 
UV INDEX: 12 


SIGUI DESAROYA DEN UN CYCLON TROPICAL. 


POTENCIAL DI AWACERO PA PROXIMO 24 ORA: 
1 MM; E E, ESAKI POR T 


AIRPORT : MAX 34 / MIN 29 / @ 
WESTPUNT: MAX 33 / MIN 28 rà 0.0 MM 
STA ROSA: . 3 / MIN 28 / 0.0 MM 


PRONOSTICO DI TEMPO PA PROXIMO 3 DIAN- 
AN: 


PARCIALMENTE NUBLA CU UN AWACERO 
BREVE. 

BIENTO LO TA FOR DI DIRECCION OOST TE 
OOST- ZUIDOOST Y MODERA TE BASTA 
FUERTE; 

POSIBLEMENTE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 32 / 27 


di voluntarionan di Cruz 
Cora, miembronan Lions y 
amigonan Lion a percura 
pa 512 persona di famia di 
menos recurso ricibi nan 
cuminda di merdia. 


Un danki hopi special na 
Friends of Lions y tur in- 
stancia y compania cu a 
coopera y aporta cu dona- 
cion, producto, cushina, 
obra, reparti y tempo pa 
haci e proyecto aki uno ex- 
itoso. Danki na Red Sails 
Sports Aruba NV, Amigo 
Car Rental, Flora Market, 
T2 Bread Lab, Pro Frame 
Aruba, Vasquez Contrac- 
tor & Sales NV. , The Per- 
fect Team, Grant Thornton 
Aruba, De Palm Tours, At- 
las Accountancy Tax Legal 
& Advisory Services, All 
Dental Care, Miss 21, Gi- 
anni's Group, IBS Carib- 
bean, Community Foot- 
prints, Ritz Carlton Aruba, 
Tatichi Snack, Aruba Ad- 
ministratie & Financial 
Services, Notaris Helmey- 
er, Deurwaarder Roos, 
Professional Quality, 
Aruba Living Today, High 
Performance, Unirisk In- 
surance, RBC Royal Bank 
Aruba NV, Minister di 
Turismo y Salud, Old Cu- 
nucu House, Magic FM, 
Magaly v/d Berg y tur otro 
cu a coopera y ta desea pa 
keda anonimo. 


Nos organisacion hunto cu 


VI BUNITÀ 


SELL] a 


Friends of Lions lo conti- 
nua organisa proyectonan 
pa yuda esnan den necesi- 
dad. E proximo edicion di 


e proyecto Tayo riba Mesa 
lo tuma luga fin di novem- 
ber proximo. Un biaha 
mas danki Aruba! 

Polis a bay na Purun pa un persona 
menasa cu un herment 


Dialuna mainta a drenta sona a menasa e otro cu 
informe di un caso di me- un herment. 

nasa na Purun, mesora a 

dirigi un patruya na e si- Polis a tuma su declara- 
tio. cion y a informe pa e bay 
Na yegada di e patruya a entrega keho di menasa na 


bin compronde cu un per- oficina di recherche. 


BO SANGER 
TA SALBA BIDA! 
STICHTING 


BLOEDBANK O 587 0002 
ARUBA G StichtingBloedbankAruba 


Gradicimento y Invitacion 


Pa medio di esaki famia kiera gradici tur esnan 
cu na un manera of otro a duna nos sosten, con- 
suelo y forsa 
durante e tempo dificil cu e fayecimento y entiero 
di nos defunto stima: 


Jozef (Baby) Donald Arends Jr. 


Boso muestra di atencion ta di hopi aprecio y un 
gran sosten pa nos. Un danki na un y tur cua 
manda carchi, krans, whatsapp, email y a hasi 

yamada nan telefonico. 
Boso muestra di atenshon tabata un gran con- 
suelo pa nos. 


Na mes momento nos ta invita famia, bisiña-, 
amigo- y conocirnan 
pa compaña nos na 3 Santo Sacrificio di Misa 
na misa San Franisco na Playa; diahuebs 12 di 
october pa 7 pm, diabierna 13 di october pa 7 pm y 
diabierna 14 di october pa 7 pm 


Boso presencia ta altamente aprecia. 


SETAR N.V. kier a extende palabranan 
di profundo condolencia na famia, 
amigonan y henter e pueblo di Aruba 
cu fayecimento di un di e pilarnan di 
nos cultura. Harry Croes su aporte na 
nos cultura ta uno grandi sigur pa loke 
ta nos Festival di Himno y Bandera y 
nos Festival di Dande. 


Cu Harry sosega na paz. 


©, SETAR 

Ceremonia di despedida pa e delegacion Arubano cu pronto 
lo sali pa e Weganan Panamericano Santiago 2023 


Diabierna dilanti nan ofi- 
cina nobo, Comite Olim- 
pico Arubano,(COA) a tene 
un anochi ameno y masha 
special, unda a celebra e 
ceremonia di despedida 
di e delegacion Arubano, 
cu proximamente lo sali 
pa e Weganan Panameri- 
cano Santiago 2023. Pre- 
sente na e ocasion spe- 
cial aki, nos por a mira 
algun di nos atletanan y 
nan coachnan, miembro- 
nan di directiva di COA, 
Minister di Enseñansa y 
Deporte, Endy Croes, di- 
reccion tecnico di COA, 
mayornan, federacionnan 
deportivo,  invitadonan 
special, patrocinadornan. 
Secretaria general di COA 
y alabes vice-presidente 
di IOC, sra. Nicole Ho- 
evertsz como tambe Min- 
ister Croes a hiba palabra 
na e anochi aki. Loke mas 
a resalta den e discurson- 
an tabata e colaboracion y 
cooperacion cu nos mester 
brinda na otro pa cada bez 
nos dal un stap padilanti. 


Na e atletanan carga y 
defende e bandera di bo 
isla cu tur honor, un sen- 
timento di patriotismo 
mester reina or abo bisti 
e uniform di Aruba na tur 
momento. Corda cu bo 
ta e embahador maximo 
di bo isla den exterior. A 
desea henter e delegacion 
tur clase di exito durante 
e dos simannan na San- 
tiago, Chile. 


ELISABETH 
TIMMER 


WIMMING 


FINALIST 
Š CAC 2023 


E anochi a sigui cu dife- 
rente presentacion y in- 
tercambio. E companía 
Totto un bes mas a confec- 
ciona e uniform deportivo 
di e delegacion di Aruba 
pa e Weganan Panameri- 
cano 2023. Mas cu claro 
nos atletanan a modela e 
bunita outfit cu Team ARU 
lo luci cune durante e dos 
simannan cu nan lo per- 
manence na Chile. Presi- 
dente di COA, sra. Wanda 
Broeksema a otorga na 
Minister Croes, e pin ofi- 
cial di Aruba pa e wega- 
nan di Santiago 2023. 


Tambe a otorga na Minis- 
ter Croes e uniform oficial 
di Team ARU. Un momen- 


to di sorpresa pa tur pre- 
sente tabata e desvelo di e 
billboard nobo di COA, e 
biaha aki cu algun imagen 
di nos atletanan cu lo com- 
peti na e Weganan Pana- 
mericano Santiago 2023. 
Comentarionan tabata ta 
ʻE billboard a keda hopi 
bunita’. Por ultimo, COA 
cu gran orguyo a anuncia e 
compania Royal Aloe Blue 
como nan partner nobo. 


Den su calidad como Hefe 
di Mision, sr. Jonathan 
Wever a duna un presen- 
tacion detaya di tur loke 
por spera e delegacion di 
Aruba na Chile. Tambe su 
persona a introduci nos 
atletanan cu lo representa 
nos dushi isla den e wega- 
nan na Santiago 2023. 


E Weganan Panamericano 
Santiago 2023 lo ta di 20 
di oktober te cu 5 di No- 
vember. Nos delegacion di 
Aruba ta consisti di 14 atle- 
ta den 10 evento. Aruba lo 
competi den e deportenan 
di karate, ciclismo BMX, 
landamento, landamento 
artistico, openwater, boli- 
che, IQ foil, vela y tiro 

Na e Weganan Panameri- 
cano na Santiago de Chile, 


lo participa alrededor di 
8000 atleta di 41 pais ken- 
denan lo bataya den 39 
disciplina di deporte. 


COA ta desea cada un di e 
integrantenan di e delega- 


cion pa e Weganan Pana- 
mericano Santiago 2023 
tur clase di exito y lo sigui 
nan pasonan di cerca, 
manteniendo pueblo di 
Aruba na haltura na tur 
momento. 


SHANAYAH 
HOWELL 
BMX RACING 


BRONZE MEDAL 
CAC 2023, 

Nos ta casi na mita di e 


Luna di Conscientisa- 
cion di Cancer di Pecho. 
Un luna cu sigur ta uni 
pueblonan, famianan y 
lidernan di paisnan den 
un solo causa. E luna aki 
ta sirbi como un recorda- 
torio di e forsa cu nos ta 
hafia den union y conoce- 
mento di e efectonan cu e 
malesa aki tin riba famia 
y comunidadnan. Cancer 
di pecho ta afecta miyones 
di bida mundialmente, y 
ta den nos podor colectivo 
pa haci un diferencia. Den 
e luna aki, fundacionnan 
y organisacionnan cu ta 
dedica na conscientisa nos 
pueblo, ta traha mas duro 
pa brinda conocemento na 
nos comunidad. 


Laga nos uni forsa y cu- 
rason cu e fundacion y 
organisacionnan pa traha 
huntu pa divulga cono- 
cemento tanto den nos 
famia, nos comunidad y 
mundial. Concsientisacion 
no ta simplemente un con- 


Prome Minister Evelyn Wever-Croes: 


Luna di Conscientisacion di Cancer di Pecho 


Prome Minister ta gradici tur fundacion y organisacion na Aruba 
CU TA TRAHANDO INCANSABELMENTE DEN CUIDO Y CONSCIENTISACION 
DI CANCER NA PECHO 


cepto; e ta un linia di cui- 
do, sosten y di bida. Door 
di educa nos mes y otro- 
nan, nos por kibra bare- 
ranan, elimina mitonan, 
y especialmente, stimula 
deteccion tempran. Exam- 
inacion regular di pecho 
ta fundamental den e ba- 
taya aki, brindando e yabi 
pa deteccion tempran y 
tratamento exitoso. 

Pero conscientisacion 

no ta solamente tocante 
statistiek y datonan med- 
ico. E ta tocante empatia 
y sosten. Conscientisacion 
ta encera pa ta presente pa 
nos sernan stima, colega y 
bisiñanan cu ta luchando 
e bataya aki. Conscienti- 
sacion ta inclui tambe pa 
celebra e forsa increibel di 
sobrevivientenan y honra 
e memoria di esnan cu nos 
a perde den e lucha contra 

cancer di pecho. 

Luna di Conscientisa- 
cion di Cancer di Pecho ta 
brinda un luz di speransa. 
E ta simbolisa nos com- 
promiso comun pa crea 
un mundo unda ningun 
hende mester enfrenta 
e malesa aki su so. Laga 
nos inspira otro, resona 
nos bos, y tuma accion. 
Sostene inisiativanan di 
investigacionnan, duna 
tempu como voluntario 
y sea un cuidado di un 
famia, amigo of cualkier 
persona cu ta pasando den 
e proceso doloroso y tris- 
to. Contribui na organisa- 
cionnan cu dia aden y dia 
afo ta dedica na conscien- 
tisa y yuda pashentnan y 
nan famia. 

“Luna di Conscientisacion 
no ta solamente tocante 
bisti roos. E ta tocante 
solidaridad y compacion. 
Huntu, nos por haci un 

diferencia. Laga nos ta uni 
den e causa aki y honra tur 
esnan balente y fuerte cu a 
lucha y ta sigui lucha. Cu 
dedicacion y determiacion 
nos lo vence y cu speran- 
sa cu pronto tin un cura”, 
Prome Minister Evelyn 
Wever-Croes a expresa. 

Prome Minister ta gradici 
tur fundacion y organisa- 
cion na Aruba cu ta tra- 
hando  incansabelmente 
den cuido y conscientisa- 
cion di cancer na pecho. 
“Boso Pasion y dedicacion 
ta ilumina e caminda di 
speransa, enfocando no 
solamente pa yuda pa- 
shentnan cu cancer pero 
tambe pa salba bida di 
hopi persona. Cada es- 
fuerso, cada gesto, ta re- 
forsa nos determinacion 
colectivo, y ta recorda nos 
cu den union, nos ta crea 
un futuro mas briyante”, 
Prome Minister a enfatisa. 

